Doplerio klaidą atsiminė šių laikų fizikas Vudas, kai polismenas kartą norėjo  uždėti jam pabaudą už tai, kad jis, nepaisydamas raudono ženklo, nesustabdė savo greitai dumiančio automobilio. Vudas, kaip pasakoja, ėmė tuomet įtikinėti tvarkos saugotoją, kad greitai važiuojant signalo link, raudona spalva atrodo žalia. Polismenas, jei būtų daugiau mokėjęs fizikos, būtų galėjęs apskaičiuoti, kad mokslininko žodžiams pateisinti automobilis būtų turėjęs dumti visiškai neįtikimu 135 milijonų kilometrų per valandą greičiu.